ai4bharat/Pralekha huggingface dataset:
ആയുഷ്
വർഷാന്ത്യ അവലോകനം: ആയുഷ് മന്ത്രാലയം
നേട്ടങ്ങൾ: WHO - ഗ്ലോബൽ സെന്റർ ഫോർ ട്രഡീഷണൽ മെഡിസിൻ , ഇത്തരത്തിലുള്ള ആദ്യ കേന്ദ്രം ഗുജറാത്തിലെ ജാംനഗറിൽ നിർമിക്കുന്നു
ആദ്യത്തെ ഗ്ലോബൽ ആയുഷ് ഇൻവെസ്റ്റ്മെന്റ് ആൻഡ് ഇന്നൊവേഷൻ സമ്മിറ്റ്  2022 ഏപ്രിലിൽ ഗുജറാത്തിലെ ഗാന്ധിനഗറിൽ നടന്നു. ആയുഷ് മേഖലയിൽ നിരവധി പുതിയ സംരംഭങ്ങൾ GAIIS 2022 ൽ പ്രധാനമന്ത്രി പ്രഖ്യാപിച്ചു:
1) ആയുഷ് തെറാപ്പി പ്രയോജനപ്പെടുത്താൻ ഇന്ത്യയിലേക്ക് വരാൻ ആഗ്രഹിക്കുന്ന വിദേശ പൗരന്മാർക്കായി ഒരു പ്രത്യേക ആയുഷ് വിസ വിഭാഗം അവതരിപ്പിക്കുന്നതായി ഗവണ്മെന്റ് പ്രഖ്യാപിച്ചു.
2) ആയുഷ് ഉൽപ്പന്നങ്ങൾക്ക് ഒരു പ്രത്യേക ആയുഷ് മാർക്ക്,
3) രാജ്യത്തുടനീളമുള്ള ആയുഷ് ഉൽപ്പന്നങ്ങളുടെ പ്രോത്സാഹനം , ഗവേഷണം, നിർമ്മാണം എന്നിവ പ്രോത്സാഹിപ്പിക്കുന്നതിന് ആയുഷ് പാർക്കുകളുടെ ഒരു ശൃംഖല വികസിപ്പിക്കുക.
4) ആയുർവേദ പോഷകാഹാര സപ്ലിമെന്റുകളുടെ നിർമ്മാതാക്കൾക്ക് 'ആയുഷ് ആഹാർ' എന്ന പേരിൽ ഒരു പുതിയ വിഭാഗം പ്രഖ്യാപിച്ചു.
ആയുർവേദ, യുനാനി, ഹോമിയോപ്പതി എന്നീ മൂന്ന് ദേശീയ ആയുഷ് ഇൻസ്റ്റിറ്റ്യൂട്ടുകൾ ലോക ആയുർവേദ കോൺഗ്രസിന്റെ സമാപന ചടങ്ങിൽ ഡിസംബറിൽ ഗോവയിൽ നിന്ന് പ്രധാനമന്ത്രി ശ്രീ നരേന്ദ്ര മോദി ഉദ്ഘാടനം ചെയ്തു- ഗോവയിലെ ഓൾ ഇന്ത്യ ഇൻസ്റ്റിറ്റ്യൂട്ട് ഓഫ് ആയുർവേദ, ഗാസിയാബാദിലെ നാഷണൽ ഇൻസ്റ്റിറ്റ്യൂട്ട് ഓഫ് യുനാനി മെഡിസിൻ, കൂടാതെ ഡൽഹിയിലെ നാഷണൽ ഇൻസ്റ്റിറ്റ്യൂട്ട് ഓഫ് ഹോമിയോപ്പതി എന്നിവയാണവ.
അന്താരാഷ്ട്ര യോഗ ദിനം 2022 .- കോവിഡ് -19 മഹാമാരി കാരണം മുടങ്ങിയ അന്താരാഷ്ട്ര യോഗ ദിനം 2 വർഷത്തെ ഇടവേളയ്ക്ക് ശേഷം യഥാർത്ഥ രൂപത്തിൽ തിരിച്ചെത്തി. ഐ ഡി വൈ 2022-ന്റെ പ്രമേയം 'മനുഷ്യത്വത്തിനായുള്ള യോഗ' എന്നതായിരുന്നു. മൈസൂരുവിലെ മൈസൂരു പാലസിൽ പ്രധാനമന്ത്രി ബഹുജന യോഗാ പ്രദർശനത്തിന് നേതൃത്വം നൽകി.രാജ്യത്തുടനീളമുള്ള 75 പ്രമുഖ സ്ഥലങ്ങളിൽ ബഹുജന യോഗാ പ്രകടനങ്ങൾ സംഘടിപ്പിച്ചു. 79 രാജ്യങ്ങളും ഐക്യരാഷ്ട്ര സംഘടനകളും വിദേശത്തുള്ള ഇന്ത്യൻ മിഷനുകളും ചേർന്ന് നടത്തിയ സഹകരണ പരിശീലനമായിരുന്നു ‘ഗാർഡിയൻ റിംഗ്’. ദേശീയ അതിർത്തികളെ മറികടക്കുന്ന യോഗയുടെ ഏകീകൃത ശക്തിയെ ചിത്രീകരിക്കുന്നതാണ് പരിപാടി.പരിപാടികളിൽ 22.13 കോടിയിലധികം വ്യക്തികളുടെ വൻ പങ്കാളിത്തം ഉണ്ടായി.
ഏഴാമത് ആയുർവേദ ദിനം ഇന്ത്യയിലും അന്താരാഷ്ട്ര തലത്തിലും ഗംഭീരമായി ആഘോഷിച്ചു. "ഹർ ദിൻ ഹർ ഘർ ആയുർവേദം" എന്ന പ്രമേയത്തിലാണ് ഇത് ആഘോഷിച്ചത്.
കൂടുതൽ വിവരങ്ങൾക്ക് ലിങ്ക് സന്ദർശിക്കുക
SKY
(Visitor Counter : 63
പ്രധാനമന്ത്രിയുടെ ഓഫീസ്
ഡോ. രാജേന്ദ്ര പ്രസാദിന് അദ്ദേഹത്തിന്റെ ജയന്തി ദിനത്തില് പ്രധാനമന്ത്രി ശ്രദ്ധാഞ്ജലി അര്പ്പിച്ചു
പ്രധാനമന്ത്രി ശ്രീ. നരേന്ദ്ര മോദി പ്രഥമ രാഷ്ട്രപതി ഡോ. രാജേന്ദ്ര പ്രസാദിന് അദ്ദേഹത്തിന്റെ ജയന്തി ദിനത്തില് ശ്രദ്ധാഞ്ജലി അര്പ്പിച്ചു.
'രാജ്യത്തെ പ്രഥമ രാഷ്ട്രപതിയായിരുന്ന ഭാരത രത്ന ഡോ. രാജേന്ദ്ര പ്രസാദിനെ അദ്ദേഹത്തിന്റെ ജയന്തി ദിനത്തോടനുബന്ധിച്ച് കോടി പ്രണാമം. ഉയര്ന്ന പ്രതിഭയുടെയും ലളിത ജീവിതത്തിന്റേയും പ്രതീകമായ രാജേന്ദ്ര ബാബു രാജ്യത്തേവര്ക്കും എപ്പോഴും പ്രചോദനമായി വര്ത്തിക്കും', പ്രധാനമന്ത്രി പറഞ്ഞു.
(ND MRD - 875
സൂക്ഷ്മ, ചെറുകിട, ഇടത്തരം മന്ത്രാലയം
ഉൽപ്പാദനത്തിൽ എംഎസ്എംഇകളുടെ സംഭാവന
ഉൽപ്പാദനത്തിൽ എംഎസ്എംഇകളുടെ സംഭാവന
ന്യൂ ഡൽഹി: ഡിസംബർ 06, 2021
കേന്ദ്ര സ്റ്റാറ്റിസ്റ്റിക്സ് ഓഫീസിൽ നിന്ന് ലഭിച്ച വിവരങ്ങൾ അനുസരിച്ച്, 2018-19, 2019-20 വർഷങ്ങളിൽ അഖിലേന്ത്യാതലത്തിലെ ആകെ മൂല്യ ഉൽപ്പാദനത്തിൽ സൂക്ഷ്മ -ചെറുകിട-ഇടത്തരം ഉല്പാദന മേഖലയുടെ വിഹിതം യഥാക്രമം 36.9% ഉം 36.9% ഉം ആയിരുന്നു.
ഡയറക്ടറേറ്റ് ജനറൽ ഓഫ് കൊമേഴ്സ്യൽ ഇന്റലിജൻസ് ആൻഡ് സ്റ്റാറ്റിസ്റ്റിക്സിൽ നിന്ന് ലഭിച്ച വിവരങ്ങൾ അനുസരിച്ച്, എം എസ്സ് എം ഇ അനുബന്ധ ഉൽപ്പന്നങ്ങളുടെ കയറ്റുമതി വിഹിതം 2019-20, 2020-21 വർഷങ്ങളിൽ 49.8%, 49.4% എന്നിങ്ങനെയാണ്
ഇന്ന് രാജ്യസഭയിൽ രേഖാമൂലം നൽകിയ മറുപടിയിൽ കേന്ദ്ര എംഎസ്എംഇ മന്ത്രി ശ്രീ നാരായൺ റാണെയാണ് ഇക്കാര്യം അറിയിച്ചത്.
IE/SKY
(Visitor Counter : 96
റോഡ് ഗതാഗത, ഹൈവേ മന്ത്രാലയം
നിര്മ്മാണ മേഖലയില് സമ്പൂര്ണ്ണ ഡിജിറ്റലാകുന്ന ആദ്യ സംവിധാനമായി എന്.എച്ച്.എ.ഐ
കേന്ദ്ര റോഡ് ഗതാഗത, ഹൈവേ മന്ത്രാലയത്തിനു കീഴിലുള്ള ദേശീയ പാതാ അതോറിറ്റി രാജ്യത്തെ നിര്മ്മാണ മേഖലയില് സമ്പൂര്ണ്ണമായി ഡിജിറ്റലാകുന്ന ആദ്യ സംവിധാനമായി മാറി.
ഡേറ്റ വിശകലനത്തിനായുള്ള ക്ലൗഡ് അധിഷ്ഠിതവും നിര്മ്മിത ബുദ്ധി ഉപയോഗിക്കുന്നതുമായ 'ഡേറ്റ ലേക്ക് ആന്ഡ് പ്രോജക്ട് മാനേജ്മെന്റ് സോഫ്റ്റ്വെയര്' സംവിധാനത്തിലേയ്ക്കാണ് എന്.എച്ച്.എ.ഐ. മാറിയത്. പ്രോജക്ട് ഡോക്യുമെന്റേഷന്, കരാര് തീര്പ്പുകള്, അംഗീകാരങ്ങള് തുടങ്ങി എല്ലാ പ്രവര്ത്തനങ്ങളും ഇനി ഓണ്ലൈനായാകും കൈകാര്യം ചെയ്യുന്നത്.
നിലവില് കാലതാമസം നേരിടുന്ന പല കാര്യങ്ങളും വേഗത്തിലാക്കുന്നതിനു നിര്മിത ബുദ്ധി അടിസ്ഥാനമാക്കിയ പുതിയ സംവിധാനം സഹായകമാകും. എല്ലാം ഓണ്ലൈന്വഴി ആയതിനാല് തീരുമാനങ്ങളെടുക്കലും വേഗത്തില് സാധ്യമാകും. ഭാവിയിലേയ്ക്കു കൂടി പ്രയോജനപ്പെടുന്ന മികച്ച പരിഷ്കാരമായാണ് ഇതു വിലയിരുത്തപ്പെടുന്നത്.
ക്ലൗഡ് സംവിധാനത്തിന്റെ ഉപയോഗപ്പെടുത്തലിലൂടെ എവിടെയിരുന്നും വിവരങ്ങള് ലഭ്യമാക്കാനും വിശകലനം ചെയ്യാനും നടപടികള് സ്വീകരിക്കാനും കഴിയും. കരാറുകാര്, എന്ജിനിയര്മാര്, പ്രോജക്ട് ഡയറക്ടര്മാര്, റീജണല് ഓഫീസര്മാര് തുടങ്ങി എന്.എച്ച്.എ.ഐ.യുമായി ബന്ധപ്പെട്ട മുഴുവന് പേരും ഈ സംവിധാനം ഉപയോഗിച്ചു തുടങ്ങി. എന്.എച്ച്.എ.ഐ യുടെ ഇ-ഓഫീസ് മൊഡ്യൂളുമായി സംയോജിപ്പിച്ചിരിക്കുന്നതിനാല് എല്ലാ രേഖകളും പ്രാദേശികതലത്തില് നിന്ന് പ്രധാന കേന്ദ്രത്തിലേയ്ക്ക് സുരക്ഷിതമായി എത്തിക്കാനാകും. ഫയലുകള് തൊടാതെതന്നെ പ്രവര്ത്തനങ്ങള് മുന്നോട്ടുകൊണ്ടുപോകാന് കഴിയുന്ന ഈ സംവിധാനം കോവിഡ് കാലഘട്ടത്തില് ഏറെ പ്രയോജനപ്രദമാണ്. പ്രോജക്റ്റുമായി ബന്ധമുള്ള എല്ലാ ഉദ്യോഗസ്ഥര്ക്കും പുരോഗതി തത്സമയം അറിയാനാകും എന്നതും ഈ സംവിധാനത്തിന്റെ പ്രത്യേകതയാണ്.
രാഷ്ട്രപതിയുടെ കാര്യാലയം
തൃശൂര് സെന്റ് തോമസ് കോളജിന്റെ ശതാബ്ദി ആഘോഷങ്ങള് രാഷ്ട്രപതി ഉദ്ഘാടനം ചെയ്തു
രാഷ്ട്രപതി ശ്രീ രാം നാഥ് കോവിന്ദ് തൃശൂര് സെന്റ് തോമസ് കോളജിന്റെ ശതാബ്ദി ആഘോഷങ്ങള് ഉദ്ഘാടനം ചെയ്തു. കേരളത്തിലെ ക്രിസ്ത്യാനി സമൂഹം ഇന്ത്യയിലെ മാത്രമല്ല ലോകത്തിലേക്കും വച്ച് തന്നെ ഏറ്റവും പ്രാചീനമായവയില് ഒന്നാണെന്ന് രാഷ്ട്രപതി പറഞ്ഞു. അതിന്റെ പാരമ്പര്യവും ചരിത്രവും മുഴുവന് രാജ്യത്തിനും അഭിമാനമേകുന്നതാണെന്നും നാനാത്വത്തോടും ബഹുസ്വരതയോടുമുള്ള ഇന്ത്യയുടെ മാറ്റമില്ലാത്ത പ്രതിജ്ഞാബദ്ധതയുടെ അടയാളമാണെന്നും അദ്ദേഹം പറഞ്ഞു.
'സത്യം നിങ്ങളെ സ്വതന്ത്രമാക്കും' എന്ന സെന്റ് തോമസ് കോളജിന്റെ പ്രമാണ വാക്യം അത്യധികം ഔചിത്യപൂര്ണ്ണമാണെന്നും രാഷ്ട്രപതി പറഞ്ഞു. വിദ്യാഭ്യാസത്തിന്റെ യഥാര്ത്ഥ മൂല്യം പരീക്ഷകളിലും ബിരുദങ്ങളിലുമല്ലെന്ന് അത് ഓര്മ്മപ്പെടുത്തുന്നു. സഹജീവികളെ സഹായിക്കാനും നമ്മളെക്കാള് മോശം അവസ്ഥയിലുള്ളവരെ പരിഗണിക്കാനുമാണ് നാം പഠിക്കേണ്ടത്. നമ്മുടെ സമൂഹത്തിന് വിദ്യാഭ്യാസം നല്കി അത് കെട്ടിപ്പടുക്കാന് ശ്രമിക്കുമ്പോഴും സ്വപ്നങ്ങളിലുള്ള കേരളത്തെയും ഇന്ത്യയെയും അണിയിച്ചൊരുക്കുമ്പോഴും ഈ ദൗത്യം നമുക്ക് തുടര്ന്നും മാര്ഗ്ഗദര്ശകമാകണം. സെന്റ് തോമസ് കോളജിനെ പോലെയുള്ള വിദ്യാഭ്യാസ സ്ഥാപനങ്ങള് ആ യാത്രയില് നിര്ണ്ണായകമാണെന്നും രാഷ്ട്രപതി കൂട്ടിച്ചേര്ത്തു.
AB-BSN
(Visitor Counter : 51
സാമ്പത്തിക കാര്യങ്ങള്ക്കായുള്ള കേന്ദ്ര മന്ത്രിസഭാ സമിതി
പ്രധാനമന്ത്രി ഉജ്വല യോജന ഉപഭോക്താക്കൾക്കുള്ള സബ്സിഡിക്കു മന്ത്രിസഭയുടെ അംഗീകാരം
പ്രധാനമന്ത്രി ഉജ്വല യോജന  ഗുണഭോക്താക്കൾക്ക് 14.2 കിലോ സിലിൻഡറിന് പ്രതിവർഷം 12 റീഫിൽ വരെ 200 രൂപ സബ്സിഡി നൽകുന്നതിനു കേന്ദ്രമന്ത്രിസഭയുടെ അംഗീകാരം. പ്രധാനമന്ത്രി ശ്രീ നരേന്ദ്ര മോദിയുടെ അധ്യക്ഷതയിൽ ചേർന്ന സാമ്പത്തികകാര്യ മന്ത്രിസഭാസമിതിയാണ് ഇക്കാര്യത്തിന് അംഗീകാരമേകിയത്. 2023 മാർച്ച് ഒന്നുവരെയുള്ള കണക്കനുസരിച്ച് 9.59 കോടിയാണു പിഎംയുവൈ ഗുണഭോക്താക്കൾ.
2022-23 സാമ്പത്തിക വർഷത്തിൽ 6100 കോടി രൂപയും 2023-24ൽ 7680 കോടി രൂപയുമാണു മൊത്തം ചെലവ്. അർഹരായ ഗുണഭോക്താക്കളുടെ ബാങ്ക് അക്കൗണ്ടിലേക്കു സബ്സിഡി നേരിട്ടു നിക്ഷേപിക്കും. ഇന്ത്യൻ ഓയിൽ കോർപ്പറേഷൻ ലിമിറ്റഡ് , ഭാരത് പെട്രോളിയം കോർപ്പറേഷൻ ലിമിറ്റഡ് , ഹിന്ദുസ്ഥാൻ പെട്രോളിയം കോർപ്പറേഷൻ ലിമിറ്റഡ്  എന്നീ പൊതുമേഖലാ എണ്ണവിപണന കമ്പനികൾ 2022 മെയ് 22 മുതൽ ഈ സബ്സിഡി നൽകുന്നുണ്ട്.
വിവിധ ഭൗമരാഷ്ട്രീയ കാരണങ്ങളാൽ എൽപിജിയുടെ അന്താരാഷ്ട്ര വിലയിൽ കുത്തനെ വർധനയുണ്ടായിട്ടുണ്ട്. എൽപിജി വിലവർധനയിൽനിന്നു പിഎംയുവൈ ഗുണഭോക്താക്കൾക്കു സംരക്ഷണമേകേണ്ടതു പ്രാധാന്യമർഹിക്കുന്നു.
പിഎംയുവൈ ഉപഭോക്താക്കൾക്കു നൽകുന്ന പിന്തുണ തുടർച്ചയായ എൽപിജി ഉപയോഗത്തിന് അവരെ പ്രോത്സാഹിപ്പിക്കുന്നു. പിഎംയുവൈ ഉപഭോക്താക്കൾക്കിടയിൽ സുസ്ഥിരമായ എൽപിജി സ്വീകാര്യതയും ഉപയോഗവും ഉറപ്പാക്കേണ്ടതു പ്രധാനമാണ്. അതുവഴി അവർക്കു പൂർണമായും ശുദ്ധമായ പാചക ഇന്ധനത്തിലേക്കു മാറാനാകും. പിഎംയുവൈ ഉപഭോക്താക്കളുടെ ശരാശരി എൽപിജി ഉപഭോഗം 2019-20ലുണ്ടായിരുന്ന 3.01 റീഫില്ലിൽനിന്ന് 2021-22 ആയപ്പോഴേയ്ക്കും 20 ശതമാനം വർധിച്ച് 3.68 ആയി. എല്ലാ പിഎംയുവൈ ഗുണഭോക്താക്കൾക്കും ഈ സബ്സിഡിക്ക് അർഹതയുണ്ട്.
ദരിദ്രകുടുംബങ്ങളിലെ മുതിർന്ന സ്ത്രീകൾക്ക് നിക്ഷേപം ആവശ്യമില്ലാത്ത എൽപിജി കണക്ഷനുകൾ നൽകുന്നതിനായി 2016 മെയ് മാസത്തിലാണു ഗവണ്മെന്റ് പ്രധാനമന്ത്രി ഉജ്വല യോജന ആരംഭിച്ചത്. ശുദ്ധമായ പാചക ഇന്ധനമായ ദ്രവീകൃത പെട്രോളിയം ഗ്യാസ്  ഗ്രാമീണമേഖലയിലെ നിരാലംബരായ പാവപ്പെട്ട കുടുംബങ്ങൾക്കു ലഭ്യമാക്കുന്നതിനായാണു പദ്ധതിക്കു തുടക്കംകുറിച്ചത്.
ND
(
ധനകാര്യ മന്ത്രാലയം
22 സാമ്പത്തിക വർഷത്തിൽ സേവന മേഖല 8.4% വാർഷിക വളർച്ച രേഖപ്പെടുത്തി
കഴിഞ്ഞ സാമ്പത്തിക വർഷത്തിലെ 7.8 ശതമാനമായി താരതമ്യപ്പെടുത്തുമ്പോൾ 2022 സാമ്പത്തിക വർഷത്തിൽ  സേവന മേഖല കുതിച്ചുയർന്നതായും, 8.4% വാർഷിക വളർച്ച കൈവരിച്ചതായും സാമ്പത്തിക സർവേ 2022-23 എടുത്തുകാണിക്കുന്നു.
ആദ്യ മുൻകൂർ കണക്ക് പ്രകാരം, 2022-23 സാമ്പത്തിക വർഷത്തിൽ, കോൺടാക്റ്റ്-ഇന്റൻസീവ് സേവന മേഖലയുടെ 13.7% വളർച്ച, സേവന മേഖലയിലെ മൊത്ത മൂല്യവർദ്ധനയുടെ  9.1% വളർച്ചക്ക് കാരണം ആകുമെന്ന് കണക്കാക്കപ്പെടുന്നു.
ബാങ്ക് വായ്പ
സേവന മേഖലയിലേക്കുള്ള ബാങ്ക് വായ്പ 2022 നവംബറിൽ 21.3% വളർച്ച  കൈവരിച്ചതായി സാമ്പത്തിക സർവേ നിരീക്ഷിച്ചു. ഇത് 46 മാസത്തെ ഏറ്റവും ഉയർന്ന രണ്ടാമത്തെ വളർച്ചയാണ്.
സേവന വ്യാപാരം
സേവന വ്യാപാരത്തിൽ 2021-ലെ മികച്ച പത്ത് സേവന കയറ്റുമതി രാജ്യങ്ങളിൽ ഒന്നാണ് ഇന്ത്യ. സേവന കയറ്റുമതി 2022 ഏപ്രിൽ-ഡിസംബർ കാലയളവിൽ 27.7% വളർച്ച രേഖപ്പെടുത്തി. കഴിഞ്ഞ വർഷം ഇതേ കാലയളവിൽ 20.4% ആയിരുന്നു.
സേവനമേഖലയിൽ നേരിട്ടുള്ള വിദേശ നിക്ഷേപം .
UNCTAD-ന്റെ 2022-ലെ ലോക നിക്ഷേപ റിപ്പോർട്ട് പ്രകാരം 2021-ൽ ഏറ്റവുമധികം നേരിട്ടുള്ള വിദേശ നിക്ഷേപം സ്വീകരിക്കുന്ന 20 രാജ്യങ്ങളിൽ, ഏഴാമത്തെ രാജ്യമായി ഇന്ത്യ മാറി. സേവനമേഖലയിൽ US$ 7.1 ബില്യൺ നേരിട്ടുള്ള വിദേശ ഓഹരി നിക്ഷേപം ലഭിച്ചു.
ഐടി-ബിപിഎം വ്യവസായം
ഐടി-ബിപിഎം വരുമാനം 2021 സാമ്പത്തിക വർഷത്തിലെ 2.1% വളർച്ചയുമായി താരതമ്യം ചെയ്യുമ്പോൾ 2222 സാമ്പത്തിക വർഷത്തിൽ 15.5% വളർച്ച രേഖപ്പെടുത്തി. എല്ലാ ഉപമേഖലകളും ഇരട്ട അക്ക വരുമാന വളർച്ച കാണിക്കുന്നു. ഐടി-ബിപിഎം മേഖലയിൽ, ഭൂരിഭാഗം വിഹിതവും ഐടി സേവനങ്ങളാണ് .
ഇ-കൊമേഴ്സ്
Worldpay FIS-ന്റെ ഗ്ലോബൽ പേയ്മെന്റ്സ് റിപ്പോർട്ട് അനുസരിച്ച്, ഇന്ത്യയുടെ ഇ-കൊമേഴ്സ് വിപണി 2025-ഓടെ ശ്രദ്ധേയമായ നേട്ടങ്ങൾ കൈവരിക്കുമെന്നും പ്രതിവർഷം 18% വളർച്ച നേടുമെന്നും പ്രവചിക്കപ്പെടുന്നു. ഗവൺമെന്റ് ഇ-മാർക്കറ്റ്പ്ലേസ്  FY22-നുള്ളിൽ ₹1 ലക്ഷം കോടി രൂപയുടെ വാർഷിക സംഭരണം നേടി. കഴിഞ്ഞ സാമ്പത്തിക വർഷവുമായി താരതമ്യം ചെയ്യുമ്പോൾ 160% വളർച്ച.
വിനോദ സഞ്ചാരം, ഹോട്ടൽ വ്യവസായം
2022 ഏപ്രിലിനും നവംബറിനുമിടയിൽ രാജ്യത്തെ വ്യോമ ഗതാഗതം 52.9% വാർഷിക വളർച്ച രേഖപ്പെടുത്തി. മെഡിക്കൽ ടൂറിസം അസോസിയേഷൻ പുറത്തിറക്കിയ FY21 മെഡിക്കൽ ടൂറിസം സൂചികയിൽ ലോകത്തിലെ മികച്ച 46 രാജ്യങ്ങളിൽ ഇന്ത്യ 10-ാം സ്ഥാനത്താണ്.
റിയൽ എസ്റ്റേറ്റ്
നടപ്പുവർഷം ഈ മേഖല ശക്തമായ വളർച്ചയ്ക്ക് സാക്ഷ്യം വഹിച്ചു. 2023 സാമ്പത്തിക വർഷത്തിലെ രണ്ടാം പാദത്തിൽ ഭവന വിൽപ്പനയും പുതിയ വീടുകളുടെ സമാരംഭവും 2020-ലെ മഹാമാരിക്ക് മുമ്പുള്ള കാലയളവിലേതിനെ മറികടന്നു.
ഡിജിറ്റൽ സാമ്പത്തിക സേവനങ്ങൾ
ഏറ്റവും പുതിയ ഗ്ലോബൽ ഫിൻടെക് അഡോപ്ഷൻ ഇൻഡക്സ് പ്രകാരം ലോക ശരാശരിയായ 64% നേക്കാൾ ഗണ്യമായി ഉയർന്ന ഫിൻടെക് അഡോപ്ഷൻ നിരക്കായ 87% വുമായി ഇന്ത്യ മുന്നിലെത്തി.
പ്രധാനമന്ത്രിയുടെ ഓഫീസ്
ഷഹീദി ദിനത്തിൽ പ്രധാനമന്ത്രി രക്തസാക്ഷികൾക്ക് ആദരാഞ്ജലികൾ അർപ്പിക്കുന്നു
ഷഹീദി  ദിനത്തിൽ പ്രധാനമന്ത്രി ശ്രീ നരേന്ദ്ര മോദി ഭഗത് സിംഗ്, സുഖ്ദേവ്, രാജ് ഗുരു എന്നിവർക്ക് ആദരാഞ്ജലികൾ അർപ്പിച്ചു.
“മഹത്തായ ഒരു രാഷ്ട്രം അവർ ചെയ്ത മഹത്തായ ത്യാഗത്തെ എപ്പോഴും ഓർക്കും. ജയ് ഹിന്ദ് ” ശ്രീ. മോദി ട്വിറ്ററിൽ പറഞ്ഞു.
(
ആരോഗ്യ, കുടുംബക്ഷേമ മന്ത്രാലയം
മഹാരാഷ്ട്ര, കേരളം, പഞ്ചാബ്, കർണാടക, ഗുജറാത്ത്, തമിഴ്നാട് എന്നീ സംസ്ഥാനങ്ങളിൽ പ്രതിദിന കോവിഡ് രോഗികളുടെ എണ്ണത്തിൽ വർധന
രാജ്യത്തെ ആറ് സംസ്ഥാനങ്ങളിൽ പ്രതിദിന കോവിഡ് രോഗികളുടെ എണ്ണത്തിൽ വൻ വർധന. മഹാരാഷ്ട്ര, കേരളം, പഞ്ചാബ്, കർണാടക, ഗുജറാത്ത്, തമിഴ്നാട് എന്നീ ആറ് സംസ്ഥാനങ്ങൾ ആണിത്. കഴിഞ്ഞ 24 മണിക്കൂറിൽ റിപ്പോർട്ട് ചെയ്ത 18,711 പുതിയ കേസുകളിൽ 84.71% വും ഈ സംസ്ഥാനങ്ങളിൽ നിന്നാണ്.
മഹാരാഷ്ട്രയിലാണ് ഏറ്റവും അധികം പ്രതിദിന രോഗികൾ - 10,187. കേരളത്തിൽ 2,791 കേസുകൾ റിപ്പോർട്ട് ചെയ്തു.
ഇന്ത്യയിൽ ചികിത്സയിലുള്ള രോഗികളുടെ എണ്ണം 1.84 ലക്ഷം  ആയി. ഇത് രാജ്യത്തെ ആകെ ചികിത്സയിൽ ഉള്ളവരുടെ 1.65 ശതമാനമാണ്.
ഇന്ന് രാവിലെ ഏഴ് മണി വരെയുള്ള താൽക്കാലിക കണക്കുപ്രകാരം 3,39,145 സെഷനുകളിലായി രണ്ടുകോടി  വാക്സിൻ ഡോസ് വിതരണം ചെയ്തു. വാക്സിനേഷൻ യജ്ഞത്തിന്റെ അമ്പതാം ദിവസമായ മാർച്ച് ആറിന്, 14 ലക്ഷത്തിലധികം  ഡോസ് വാക്സിൻ നൽകി.
കഴിഞ്ഞ 24 മണിക്കൂറിൽ 100 മരണം റിപ്പോർട്ട് ചെയ്തു. ഇവയിൽ 87 ശതമാനവും ആറ് സംസ്ഥാനങ്ങളിൽ നിന്നാണ്. മഹാരാഷ്ട്രയിലാണ് ഏറ്റവും കൂടുതൽ മരണം - 47. കേരളത്തിൽ 16 പേർ മരിച്ചു.
(Visitor Counter : 148
വനിതാ, ശിശു വികസന മന്ത്രാലയം
പ്രത്യേക ശ്രദ്ധ ആവശ്യമുള്ള കുട്ടികൾക്ക്, മിഷൻ വാത്സല്യ പദ്ധതിയ്ക്ക് കീഴിലുള്ള വ്യവസ്ഥകൾ
സുസ്ഥിര വികസന ലക്ഷ്യങ്ങളുടെ  ഭാഗമായ ശിശു വികസനവും ശിശു സംരക്ഷണ മുൻഗണനകളും കൈവരിക്കുന്നതിനുള്ള ഒരു രൂപ രേഖയാണ് മിഷൻ വാത്സല്യ പദ്ധതി. 'ഒരു കുഞ്ഞും പിന്തള്ളപ്പെട്ടു പോകരുത്' എന്ന മുദ്രാവാക്യവുമായി ബാല നീതി-പരിചരണ-സംരക്ഷണ സംവിധാനം ശക്തിപ്പെടുത്തുന്നതിനൊപ്പം കുട്ടികളുടെ അവകാശങ്ങൾ, കുട്ടികൾക്ക് വേണ്ടി നിലകൊള്ളൽ, ബോധവത്ക്കരണം എന്നിവയ്ക്ക് ഇത് ഊന്നൽ നൽകുന്നു. 2015ലെ ജുവനൈൽ ജസ്റ്റിസ്  നിയമവും 2012ലെ പ്രൊട്ടക്ഷൻ ഓഫ് ചിൽഡ്രൻ ഫ്രം സെക്ഷ്വൽ ഒഫൻസസ് നിയമവും ദൗത്യം നടപ്പിലാക്കുന്നതിനുള്ള അടിസ്ഥാന ചട്ടക്കൂടുകളാണ്. വാത്സല്യ പദ്ധതിയ്ക്ക് കീഴിലുള്ള ഫണ്ടുകൾ സംസ്ഥാന-കേന്ദ്രഭരണപ്രദേശങ്ങൾ ഉന്നയിക്കുന്ന അഭ്യർത്ഥനകളും ആവശ്യകതകളും അനുസരിച്ച് വിതരണം ചെയ്യുന്നു.
മിഷൻ വാത്സല്യ പദ്ധതിയ്ക്ക് കീഴിൽ, ശാരീരിക/മാനസിക വൈകല്യങ്ങൾ കാരണം സ്കൂളിൽ പോകാൻ കഴിയാത്ത പ്രത്യേക ശ്രദ്ധ ആവശ്യമുള്ള കുട്ടികൾക്കായി ശിശു സംരക്ഷണ സ്ഥാപനങ്ങളിൽ  പ്രത്യേക യൂണിറ്റ് സ്ഥാപിക്കുന്നതിന് സംസ്ഥാനങ്ങൾക്കും കേന്ദ്ര ഭരണ പ്രദേശങ്ങൾക്കും പിന്തുണ നൽകുന്നു. ആവശ്യാനുസരണം കുട്ടികൾക്ക് ഒക്യുപേഷണൽ തെറാപ്പി, സ്പീച്ച് തെറാപ്പി, ചികിത്സാ പ്രതിവിധിയുടെ ഭാഗമായി മറ്റ് ക്ലാസുകൾ എന്നിവയ്ക്കായി CCI-കളിൽ സ്പെഷ്യൽ എഡ്യൂക്കേറ്റർമാർ / തെറാപ്പിസ്റ്റുകൾ, നഴ്സുമാർ എന്നിവരുൾപ്പെടെയുള്ളവരുടെ സേവനങ്ങൾ ഉറപ്പാക്കുന്നതിന് പ്രത്യേക വ്യവസ്ഥകൾ ഏർപ്പെടുത്തിയിട്ടുണ്ട്. സംസ്ഥാനങ്ങളിലെ റിസോഴ്സ് സ്ഥാപനങ്ങളുടെ സഹായത്തോടെയാണ് സ്പെഷ്യൽ യൂണിറ്റ് ജീവനക്കാർക്ക് ആംഗ്യഭാഷ, ബ്രെയിൽ ലിപി തുടങ്ങിയവയിൽ പരിശീലനം നൽകുന്നത്.
ഇന്ന് ലോക് സഭയിൽ രേഖാമൂലം നൽകിയ മറുപടിയിൽ കേന്ദ്ര വനിതാ ശിശു വികസന മന്ത്രി ശ്രീമതി സ്മൃതി സുബിൻ ഇറാനിയാണ് ഇക്കാര്യങ്ങൾ അറിയിച്ചത്.
RRTN
ആഭ്യന്തരകാര്യ മന്ത്രാലയം
നൂറുകോടി കോവിഡ് വാക്സിൻ ഡോസുകളുടെ വിതരണം എന്ന ഇന്ത്യയുടെ നേട്ടത്തെ, പ്രധാനമന്ത്രി ശ്രീ. നരേന്ദ്ര മോദിയുടെ നേതൃത്വത്തിന് കീഴിലെ ചരിത്രപരവും അഭിമാനകരമായ നേട്ടം എന്ന് വിശേഷിപ്പിച്ച് കേന്ദ്രമന്ത്രി ശ്രീ അമിത്ഷാ
ന്യൂഡൽഹി, ഒക്ടോബർ 21, 2021
പ്രധാനമന്ത്രി ശ്രീ നരേന്ദ്ര മോദിയുടെ നേതൃത്വത്തിന് കീഴിൽ നൂറുകോടിയിലേറെ ജനങ്ങൾക്ക് കോവിഡ് 19 വാക്സിൻ വിതരണം ചെയ്തതിന് കേന്ദ്ര ആഭ്യന്തര- സഹകരണ മന്ത്രി ശ്രീ അമിത് ഷാ രാജ്യത്തെ
അഭിനന്ദിച്ചു. ചരിത്രപരവും അഭിമാനകരമായ നിമിഷം എന്നാണ് അദ്ദേഹം ഇതിനെ വിശേഷിപ്പിച്ചത്
" ചരിത്രപരവും അഭിമാനകരമായ നിമിഷം! ശ്രീ നരേന്ദ്രമോദിയുടെ ദാർശനികപരമായ നേതൃത്വത്തിലൂടെയും , തുടർച്ചയായ പ്രോത്സാഹനത്തിലൂടെയും നൂറുകോടിയിലേറെ കോവിഡ്-19 വാക്സിൻ ഡോസുകളുടെ വിതരണം എന്ന റെക്കോർഡ് ഇന്ത്യ സൃഷ്ടിച്ചിരിക്കുകയാണ്. നവ ഭാരതത്തിന്റെ അസാധാരണമായ കഴിവുകളെ പറ്റി മുഴുവൻ ലോകത്തിനും ശക്തമായ ധാരണ ഇതിലൂടെ ഒരിക്കൽക്കൂടി ലഭിച്ചിരിക്കുന്നു" എന്ന് അദ്ദേഹം ട്വീറ്റുകളിൽ കുറിച്ചു
ഈ നാഴികക്കല്ല് സ്വന്തമാക്കാൻ തങ്ങളുടെതായ സംഭാവനകൾ നൽകിയ ശാസ്ത്രജ്ഞർ, ഗവേഷകർ, ആരോഗ്യപ്രവർത്തകർ എന്നിവരോടുള്ള തന്റെ നന്ദിയും കേന്ദ്രമന്ത്രി അറിയിച്ചു
"ചരിത്ര നേട്ടം സ്വന്തമാക്കിയ രാജ്യത്തെ ഞാൻ അഭിനന്ദിക്കുന്നു. നിരവധി വെല്ലുവിളികൾ മറികടന്നുകൊണ്ട് ഈ വലിയ ദൗത്യത്തിന് തങ്ങളുടെതായ സംഭാവനകൾ നൽകിയ എല്ലാ ശാസ്ത്രജ്ഞരോടും, ഗവേഷകരോടും, ആരോഗ്യ പ്രവർത്തകരോടും ഞാൻ നന്ദി പറയുകയാണ്. ഒപ്പം രാജ്യത്തെ ഓരോ പൗരന്റെയും ആരോഗ്യം, സുരക്ഷ എന്നിവയ്ക്കായി വച്ചു പുലർത്തുന്ന പ്രതിജ്ഞാബദ്ധതയ്ക്ക് ശ്രീ. നരേന്ദ്രമോദിയെ അഭിനന്ദിക്കുകയും ചെയ്യുന്നു "എന്നും അദ്ദേഹം അഭിപ്രായപ്പെട്ടു
IE/SKY
(Visitor Counter : 114
രാജ്യരക്ഷാ മന്ത്രാലയം
എസ്സിഒ പ്രതിരോധ മന്ത്രിമാരുടെ യോഗത്തിൽ രാജ്നാഥ് സിംഗ് പങ്കെടുക്കും
ഷാങ്ഹായ് സഹകരണ സംഘടനയുടെ  അംഗരാജ്യങ്ങളിലെ പ്രതിരോധ മന്ത്രിമാരുടെ വാർഷിക യോഗത്തിൽ പങ്കെടുക്കാൻ. രാജ്യരക്ഷാ മന്ത്രി ശ്രീ രാജ്നാഥ് സിംഗ് 2021 ജൂലൈ 27 മുതൽ 29 വരെ താജിക്കിസ്ഥാനിലെ ദുഷാൻബെ സന്ദർശിക്കും. വാർഷിക യോഗം , എസ്സിഒ അംഗരാജ്യങ്ങൾക്കിടയിലെ പ്രതിരോധ സഹകരണ പ്രശ്നങ്ങൾ ചർച്ചചെയ്യുകയും തുടർന്ന് ഒരു വിജ്ഞാപനം പുറപ്പെടുവിക്കുകയും ചെയ്യും. യോഗത്തിൽ ശ്രീ രാജ്നാഥ് സിങ്ങിന്റെ പ്രസംഗം 2021 ജൂലൈ 28 നാണ്.
ദുഷാൻബെ സന്ദർശന വേളയിൽ ശ്രീ രാജ്നാഥ് സിംഗ് താജിക് പ്രതിരോധമന്ത്രി കേണൽ ജനറൽ ഷെരാലി മിർസോയെ സന്ദർശിച്ച് ഉഭയകക്ഷി വിഷയങ്ങളും പരസ്പര താൽപ്പര്യമുള്ള മറ്റ് വിഷയങ്ങളും ചർച്ച ചെയ്യും.
ഈ വർഷം അദ്ധ്യക്ഷപദവിയിലുള്ള താജിക്കിസ്ഥാനാണ് എസ്സിഒയുടെ മന്ത്രിതല യോഗങ്ങൾ നടത്തുക .
(Visitor Counter : 154
വനിതാ, ശിശു വികസന മന്ത്രാലയം
പ്രധാനമന്ത്രി മാതൃ വന്ദന യോജന
ന്യൂഡൽഹി , ഫെബ്രുവരി 11, 2021
ഗർഭിണികൾ,മുലയൂട്ടുന്ന അമ്മമാർ എന്നിവർക്ക് ജീവനോടെയുള്ള ആദ്യ കുഞ്ഞിന് പ്രധാനമന്ത്രി മാതൃവന്ദന യോജനയുടെ  കീഴിൽ ആനുകൂല്യം ലഭിക്കുന്നതിനു അർഹതയുണ്ട് .
ജനനി സുരക്ഷാ പദ്ധതിയുടെ  കീഴിൽ ആശുപത്രികളിൽ പ്രസവിക്കുന്ന ഗർഭിണികൾക്കും ആനുകൂല്യത്തിന് അർഹതയുണ്ട്.
ജനനി സുരക്ഷാ യോജനയുടെ കീഴിൽ അംഗമായിട്ടുള്ള ഗർഭിണികളുടെയും ആശുപത്രികളിൽ പ്രസവിക്കുന്ന 19 വയസ്സിന് താഴെ പ്രായമുള്ള ഗർഭിണികളുടെയും വിവരം പ്രത്യേകമായി സൂക്ഷിച്ചിട്ടില്ല.2018-19 മുതൽ 29.01.2021 വരെ 1,83,12,303 ഗർഭിണികൾ പി എം എം വി വൈ യുടെ ആനുകൂല്യത്തിന് അപേക്ഷിച്ചു.
കേന്ദ്ര വനിതാ ശിശു വികസന വകുപ്പ് മന്ത്രി ശ്രീമതി സ്മൃതി സുബിൻ ഇറാനി രാജ്യസഭയിൽ രേഖാമൂലം അറിയിച്ചതാണ് ഇക്കാര്യം
IE/SKY
(Visitor Counter : 345
പ്രധാനമന്ത്രിയുടെ ഓഫീസ്
ആര്.ഇ.-ഇന്വെസ്റ്റ് 2020 നവംബര് 26നു പ്രധാനമന്ത്രി ഉദ്ഘാടനം ചെയ്യും
മൂന്നാമത് ആഗോള പുനരുപയോഗിക്കാവുന്ന ഊര്ജ നിക്ഷേപ യോഗവും പ്രദര്ശനവും  2020 നവംബര് 26നു വൈകിട്ട് അഞ്ചരയ്ക്കു പ്രധാനമന്ത്രി ശ്രീ. നരേന്ദ്ര മോദി ഉദ്ഘാടനം ചെയ്യും. നവ, പുനരുപയോഗിക്കാവുന്ന ഊര്ജ മന്ത്രാലയം സംഘടിപ്പിക്കുന്ന ഉച്ചകോടി 2020 നവംബര് 26 മുതല് 28 വരെ നടക്കും.
ആര്.ഇ.-ഇന്വെസ്റ്റ് 2020നെക്കുറിച്ച്
ആര്.ഇ.-ഇന്വെസ്റ്റ് 2020ന്റെ പ്രമേയം 'സുസ്ഥിരമായ ഊര്ജ പരിവര്ത്തനത്തിനു നൂതനാശയങ്ങള്' എന്നതാണ്. മൂന്നു ദിവസം നീളുന്ന സമ്മേളനത്തില് പുനരുപയോഗിക്കാവുന്നതും ഭാവിയിലേതുമായ ഊര്ജ സാധ്യതകള്, ഉല്പാദകരുടെയും പോഷിപ്പിക്കുന്നവരുടെയും നിക്ഷേപകരുടെയും നൂതന ആശയക്കാരുടെയും പ്രദര്ശനം എന്നിവ ഉള്പ്പെടും. 75 രാജ്യാന്തര മന്ത്രിതല പ്രതിനിധി സംഘങ്ങളും ആയിരം ആഗോള വ്യവസായ നേതാക്കളും 50,000 പ്രതിനിധികളും പങ്കെടുക്കുമെന്നാണു പ്രതീക്ഷിക്കുന്നത്. ഇതിലൂടെ വികസനം മെച്ചപ്പെടുത്താനുള്ള ആഗോളതല ശ്രമത്തിന്റെ വേഗം വര്ധിപ്പിക്കാനും പുനരുപയോഗിക്കാവുന്ന ഊര്ജത്തിന്റെ വിന്യാസം നടത്താനും ആഗോള നിക്ഷേപക സമൂഹത്തെ ഇന്ത്യന് ഊര്ജോല്പാദകരുമായും ബന്ധിപ്പിക്കാനും സാധിക്കും. 2015ലും 2018ലും നടന്ന സമാനമായ ആദ്യ രണ്ടു പരിപാടികള് വഴിയുണ്ടായ നേട്ടങ്ങളെ മുന്നോട്ടു കൊണ്ടുപോകാനും പുനരുപയോഗിക്കാവുന്ന ഊര്ജ മേഖലയില് നിക്ഷേപമെത്തുന്നതു പ്രോല്സാഹിപ്പിക്കാനായി രാജ്യാന്തര വേദിയൊരുക്കാനും ലക്ഷ്യമിടുന്നു.
പ്രധാനമന്ത്രിയുടെ ഓഫീസ്
സാമ്പത്തിക മേഖലയെ കുറിച്ചും ഇന്ത്യയിലെ വളര്ച്ച ത്വരിതപ്പെടുത്തുന്നതിനു കൈക്കൊള്ളേണ്ട നടപടികളെ കുറിച്ചും പ്രധാനമന്ത്രി വിശദമായ യോഗം വിളിച്ചു
നിലവിലുള്ള സാഹചര്യത്തില് സാമ്പത്തിക രംഗത്ത് ആവശ്യമായ ഇടപെടലുകള് സംബന്ധിച്ചും വളര്ച്ചയും ക്ഷേമവും വര്ധിപ്പിക്കുന്നതിനായി നടത്തേണ്ട ഘടനാപരമായ പരിഷ്കാരണങ്ങള് സംബന്ധിച്ചും ചര്ച്ച ചെയ്യുന്നതിനായി പ്രധാനമന്ത്രി യോഗം വിളിച്ചുചേര്ത്തു.
ധനകാര്യ മന്ത്രിയും ഉദ്യോഗസ്ഥരുമായുള്ള യോഗത്തില് സ്വകാര്യ മേഖലയെയും കര്ഷകരെയും പിന്തുണയ്ക്കുന്നതിനും പണ ലഭ്യത വര്ധിപ്പിക്കുന്നതിനും വായ്പയുടെ ഒഴുക്കു ശക്തിപ്പെടുത്തുന്നതിനും ആവശ്യമായ തന്ത്രങ്ങളും ഇടപെടലുകളും സംബന്ധിച്ച് അദ്ദേഹം ചര്ച്ച ചെയ്തു. കോവിഡ്- 19ന്റെ സാഹചര്യത്തില് സാമ്പത്തിക സുസ്ഥിരത ഉറപ്പാക്കുന്നതിനുള്ള വഴികളും പ്രത്യാഘാതങ്ങളെ അതിവേഗം അതിജീവിക്കുന്നതിനു കൈക്കൊണ്ട നടപടികളും പ്രധാനമന്ത്രി ചര്ച്ച ചെയ്തു.
തൊഴിലാളികളുടെയും സാധാരണക്കാരുടെയും ക്ഷേമത്തെ കുറിച്ചു ചര്ച്ച ചെയ്യവേ, ഗുണകരമായ തൊഴിലവസരങ്ങള് സൃഷ്ടിക്കേണ്ടതിന്റെ ആവശ്യകത അദ്ദേഹം ചൂണ്ടിക്കാട്ടി. കോവിഡ്- 19 സൃഷ്ടിച്ച തടസ്സങ്ങള് മറികടക്കാന് ബിസിനസ് മേഖലയെ സഹായിച്ചുകൊണ്ടു വേണം ഇതു സാധ്യമാക്കാനെന്നു വിശദീകരിക്കുകയും ചെയ്തു.
മുന്കാലങ്ങളില് നടപ്പാക്കിയ ഘടനാപരമായ പരിഷ്കാരങ്ങള് ശക്തമാക്കേണ്ടതിന്റെ ആവശ്യകതയ്ക്ക് അടിവരയിട്ട പ്രധാനമന്ത്രി കോര്പറേറ്റ് ഭരണം, വായ്പാ വിപണി, അടിസ്ഥാന സൗകര്യ മേഖലകള് എന്നിവയില് ഘടനാപരമായ പുതിയ പരിഷ്കാരങ്ങള് അനിവാര്യമാണെന്ന് ഓര്മിപ്പിക്കുകയും ചെയ്തു.
പുതിയ അടിസ്ഥാന സൗകര്യ പദ്ധതികള് ആരംഭിക്കുന്നതിനും അടിസ്ഥാന സൗകര്യ മേഖലയിലെ പ്രവൃത്തികളുടെ വേഗം കൂട്ടുന്നതിനും പെട്ടെന്നു നടപടി സ്വീകരിക്കണമെന്നതിന് അദ്ദേഹം ഊന്നല് നല്കി. ഇതുവഴി കോവിഡ്- 19 നിമിത്തം ഉണ്ടായ സമയനഷ്ടം നികത്താന് സാധിക്കണമെന്നു പ്രധാനമന്ത്രി പറഞ്ഞു. കാലതാമസം ഒഴിവാക്കുന്നതിനും തൊഴിലവസരങ്ങള് സൃഷ്ടിക്കുന്നതിനുമായി നാഷണല് ഇന്ഫ്രാസ്ട്രക്ചര് പൈപ്പ്ലൈനിന്റെ കീഴിലുള്ള പദ്ധതികള് ഇടയ്ക്കിടെ ഉന്നത തലത്തില് അവലോകനം ചെയ്യണമെന്ന് അദ്ദേഹം നിര്ദേശിച്ചു.
വിവിധ മന്ത്രാലയങ്ങള് നടപ്പാക്കിവരുന്ന പരിഷ്കരണ നടപടികള് തടസ്സമില്ലാതെ മുന്നോട്ടുപോകണമെന്നും നിക്ഷേപത്തിന്റെ ഒഴുക്കിനോ മൂലധന രൂപീകരണത്തിനോ എന്തെങ്കിലും തടസ്സം സംഭവിക്കുന്നത് ഒഴിവാക്കാന് സമയബന്ധിതമായി നടപടി കൈക്കൊള്ളണമെന്നും ചര്ച്ച ചെയ്യപ്പെട്ടു.
ആഭ്യന്തര മന്ത്രി, ധനകാര്യ മന്ത്രി, ധനകാര്യ മന്ത്രാലയം സെക്രട്ടറിമാര്, മുതിര്ന്ന കേന്ദ്ര ഗവണ്മെന്റ് ഉദ്യോഗസ്ഥര് എന്നിവര് പങ്കെടുത്തു.
(
കൃഷി മന്ത്രാലയം
പിഎം കിസാന് പദ്ധതിയില് കര്ഷകരെ ഉള്പ്പെടുത്തുന്നത് വേഗത്തിലാക്കാന് സംസ്ഥാനങ്ങള്ക്ക് നിര്ദ്ദേശം
100 ദിവസത്തിനുള്ളില് ഒരു കോടി കര്ഷകരെ കൂടി കിസാന് കെഡിറ്റ് കാര്ഡ് പദ്ധതിയില് കൊണ്ടു വരുന്നതിന് ക്യാമ്പയിന്
കര്ഷകര്ക്കുള്ള പെന്ഷന് പദ്ധതിയെക്കുറിച്ച് ബോധവത്കരണം നടത്താനും സംസ്ഥാനങ്ങള്ക്ക് നിര്ദ്ദേശം
കേന്ദ്ര കൃഷി മന്ത്രി ശ്രീ. നരേന്ദ്ര സിങ്ങ് തോമര് സംസ്ഥാന കൃഷി മന്ത്രിമാരുമായി വീഡിയോ കോണ്ഫറസിലൂടെ യോഗം ചേര്ന്നു. പ്രധാന് മന്ത്രി കിസാന് സമ്മാന് നിധി യോജന , ചെറുകിട ഇടത്തരം കര്ഷകര്ക്കുള്ള പെന്ഷന് പദ്ധതി, കിസാന് ക്രെഡിറ്റ് കാര്ഡ് ക്യാമ്പയിന് എന്നീ മൂന്ന് പദ്ധതികളുടെ നടപ്പാക്കലിനെ കുറിച്ച് യോഗത്തില് ചര്ച്ച ചെയ്തു. യോഗ്യരായ കര്ഷകരെ പിഎം കിസാന് പദ്ധതിയില് ഉള്പ്പെടുത്തുന്നത് സമയബന്ധിതമായി പൂര്ത്തീകരിക്കാനും, അതിലൂടെ 2019 ഏപ്രില് മുതല് ജൂണ് വരെയുള്ള കാലയളവിലെ ആനുകൂല്യം കര്ഷകരുടെ ബാങ്ക് അക്കൗണ്ടുകളില് എത്തുന്നത് ഉറപ്പു വരുത്താന് കേന്ദ്ര മന്ത്രി സംസ്ഥാനങ്ങളോട് ആവശ്യപ്പെട്ടു.
18 മുതല് 40 വരെ പ്രായത്തിലുള്ള കര്ഷകര്ക്കായി ഏര്പ്പെടുത്തിയ പെന്ഷന് പദ്ധതികളെക്കുറിച്ച് സംസ്ഥാനമന്ത്രിമാരുമായി സംവദിച്ച കേന്ദ്ര മന്ത്രി പദ്ധതിയെക്കുറിച്ച് ബോധവത്കരണം നടത്താനും നിര്ദ്ദേശിച്ചു. വരുന്ന 100 ദിവസത്തിനുള്ളില് ഒരു കോടി കര്ഷകരെ കൂടി കിസാന് കെഡിറ്റ് കാര്ഡ് പദ്ധതിയ്ക്ക് കീഴില് കൊണ്ടു വരുന്നതിന് ഗ്രാമതല ക്യാമ്പയിന് നടത്താനും അദ്ദേഹം സംസ്ഥാനങ്ങളോട് അഭ്യര്ത്ഥിച്ചു.
കര്ഷകര്ക്ക് പ്രതിവര്ഷം മൂന്ന് തവണകളായി 6000 രൂപ നല്കുന്ന പദ്ധതിയാണ് പിഎം-കിസാന്. 14.5 കോടി ഗുണഭോക്താക്കള് പദ്ധതിയ്ക്ക് ഉണ്ടെന്നാണ് കണക്കാക്കുന്നത്. ചെറുകിട ഇടത്തരം കര്ഷകര്ക്ക് 60 വയസ്സിനു ശേഷം പ്രതിമാസം 3000 രൂപ പെന്ഷന് ലഭിക്കുന്നതിനുള്ള പദ്ധതിയില് ആദ്യ മൂന്ന് വര്ഷത്തിനിടെ 5 കോടി കര്ഷകരെ ഉള്പ്പെടുത്താനാണ് ലക്ഷ്യമിടുന്നത്. 1998 ല് ആരംഭിച്ച കിസാന് കെഡിറ്റ് കാര്ഡ് പദ്ധതിയുടെ ഭാഗമായി 6.92 കോടി പ്രവര്ത്തനസജ്ജമായ കിസാന് ക്രെഡിറ്റ് കാര്ഡുകളാണ് നിലവിലുള്ളത്.
(IE/AB
പ്രധാനമന്ത്രിയുടെ ഓഫീസ്
ഹർ ഘർ തിരംഗ പ്രസ്ഥാനത്തോടുള്ള അത്ഭുതകരമായ പ്രതികരണത്തിൽ പ്രധാനമന്ത്രി സന്തോഷവും അഭിമാനവും പ്രകടിപ്പിച്ചു ; ത്രിവർണ്ണ പതാകയോടൊപ്പമുള്ള ഫോട്ടോ പങ്കിടാൻ പ്രധാനമന്ത്രി പൗരന്മാരോട് അഭ്യർത്ഥിച്ചു
ഹർ ഘർ തിരംഗ പ്രസ്ഥാനത്തോടുള്ള അത്ഭുതകരമായ പ്രതികരണത്തിൽ പ്രധാനമന്ത്രി ശ്രീ നരേന്ദ്ര മോദി സന്തോഷവും അഭിമാനവും പ്രകടിപ്പിച്ചു. ജീവിതത്തിന്റെ വിവിധ തുറകളിലുള്ള ആളുകളുടെ റെക്കോർഡ് പങ്കാളിത്തമാണ് നാം കാണുന്നതെന്നും ശ്രീ മോദി പറഞ്ഞു.ത്രിവർണ്ണ പതാകയോടൊപ്പമുള്ള ഫോട്ടോ harghartiranga.com-ൽ പങ്കിടാനും ശ്രീ മോദി പൗരന്മാരോട് അഭ്യർത്ഥിച്ചു
രാജ്യത്തുടനീളം നടക്കുന്ന ഹർഘർ തിരംഗ പ്രസ്ഥാനത്തിന്റെ ദൃശ്യങ്ങൾ പ്രധാനമന്ത്രി ട്വിറ്ററിൽ പങ്കുവച്ചു.
"ഹർഘർ തിരംഗ പ്രസ്ഥാനത്തോടുള്ള അതിശയകരമായ പ്രതികരണത്തിൽ അതിയായ സന്തോഷവും അഭിമാനവും ഉണ്ട്. ജീവിതത്തിന്റെ വിവിധ തുറകളിലുള്ള ആളുകളുടെ റെക്കോർഡ് പങ്കാളിത്തം നാം കാണുന്നു. ആസാദി കാ അമൃത് മഹോത്സവം അടയാളപ്പെടുത്തുന്നതിനുള്ള ഒരു മികച്ച മാർഗമാണിത്. പതാകയോടൊപ്പമുള്ള നിങ്ങളുടെ ഫോട്ടോയും harghartiranga.com-ൽ പങ്കിടുക. "
"നമുക്കെല്ലാവർക്കും അഭിമാനം തോന്നുന്നു! ഹർഘർ തിരംഗ "
"അതിശയകരം! ഹർഘർ തിരംഗ "
'ഹർഘർ തിരംഗ പ്രസ്ഥാനത്തെ പിന്തുണച്ച ഈ യുവാക്കളെ ഞാൻ അഭിനന്ദിക്കുന്നു"
"അത് ജലശക്തിയുടെയും ദേശ ഭക്തിയുടെയും മികച്ച മിശ്രിതമാണ്! ഹർഘർ തിരംഗ "
"ഗംഭീരം! അരുണാചൽ പ്രദേശിലെ ജനങ്ങൾ അവരുടെ അചഞ്ചലമായ ദേശസ്നേഹത്തിന് പേരുകേട്ടവരാണ്. ഹർഘർ തിരംഗ "
ചെന്നൈയിലെ ഐതിഹാസികമായ സെൻട്രൽ സ്റ്റേഷൻ ത്രിവർണ്ണത്താൽ പ്രകാശിതമായിരിക്കുന്നു. ഈ ടൈംലൈനിൽ മറ്റ് രസകരമായ ചിത്രങ്ങളും ഉണ്ട്... ഒന്നു നോക്കൂ. ഹർഘർ തിരംഗ "
ND
(